नई दिल्ली: बॉलीवुड में अनिल कपूर की तरह काफी एनर्जेटिक एक्टर कहे जाने वाले रणवीर सिंह इन दिनों अपनी विदेश यात्रा पर हैं. अपने सोशल मीडिया अकाउंट पर वह वीडियो और तस्वीरें पोस्ट कर अपडेट कर रहे हैं. मंगलवार को रणवीर सिंह ने एक ऐसा वीडियो पोस्ट किया है, जिसमें वह चार्ली चैपलिन की तरह एक्टिंग करते हुए दिखाई दे रहे हैं. इस वीडियो में वह हिलते-डुलते हुए कमरे में दरवाजा बंद करने की कोशिश कर रहे हैं. इसके बावजूद वह बंद नहीं कर पा रहे हैं. इस वीडियो को देखने में काफी मजा आ रहा है. रणवीर वैसे भी काफी मजाकिया है और ऐसे में वह और भी मजेदार दिखाई दे रहे हैं.